กฎกระทรวง ฉบับที่ 29 (พ.ศ. 2519) ออกตามความในพระราชบัญญัติธนาคารออมสิน พ.ศ. 2489 ว่าด้วยการรับฝากเงินออมสิน
ประกาศวันที่ 1976-12-29

content: กฎกระทรวง ฉบับที่ ๒๙ (พ.ศ. ๒๕๑๙) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน
content: อาศัยอำนาจตามความในมาตรา ๖ มาตรา ๗ (๑) มาตรา ๒๑ และมาตรา ๒๒ แห่งพระราชบัญญัติธนาคารออมสิน พ.ศ. ๒๔๘๙ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวง (พ.ศ. ๒๔๙๑) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน (๒) กฎกระทรวง ฉบับที่ ๗ (พ.ศ. ๒๔๙๓) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน (๓) กฎกระทรวง ฉบับที่ ๘ (พ.ศ. ๒๔๙๔)
sectionNo: 1
content: ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน (๔) กฎกระทรวง ฉบับที่ ๙ (พ.ศ. ๒๔๙๖) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน (๕) กฎกระทรวง ฉบับที่ ๑๒ (พ.ศ. ๒๕๐๒) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน
sectionNo: 1
content: (๖) กฎกระทรวง ฉบับที่ ๑๖ (พ.ศ. ๒๕๐๖) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน (๗) กฎกระทรวง ฉบับที่ ๑๗ (พ.ศ. ๒๕๐๘) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน (๘) กฎกระทรวง ฉบับที่ ๒๐ (พ.ศ. ๒๕๐๙) ออกตามความในพระราชบัญญัติธนาคารออมสิน
sectionNo: 1
content: พ.ศ. ๒๔๘๙ ว่าด้วยการรับฝากเงินออมสิน (๙) กฎกระทรวง ฉบับที่ ๒๔ (พ.ศ. ๒๕๑๔) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน (๑๐) กฎกระทรวง ฉบับที่ ๒๖ (พ.ศ. ๒๕๑๘) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน
sectionNo: 2
content: ข้อ ๒ ในกฎกระทรวงนี้ “สำนักงานธนาคารออมสิน” หมายความว่า สำนักงานธนาคารออมสินแห่งใหญ่ สำนักงานธนาคารออมสินสาขาหรือสำนักงานตัวแทนของธนาคารออมสิน “ผู้อำนวยการ” หมายความว่า ผู้อำนวยการธนาคารออมสิน “พนักงาน” หมายความว่า พนักงานธนาคารออมสิน “การฝากเผื่อเรียก” หมายความว่า การฝากเงินที่ถอนได้เมื่อต้องการ
sectionNo: 2
content: “การฝากประจำ” หมายความว่า การฝากเงินที่มีกำหนดระยะเวลา “ผู้ฝาก” หมายความว่า บุคคลที่ฝากเงินไว้กับธนาคารออมสิน “เงินคงเหลือ” หมายความว่า จำนวนเงินที่ปรากฏคงเหลือในบัญชี
sectionNo: 3
content: ข้อ ๓ การตั้ง การยุบเลิก และการย้ายสำนักงานธนาคารออมสินสาขาหรือสำนักงานตัวแทนของธนาคารออมสิน ให้เป็นไปตามที่ธนาคารออมสินประกาศกำหนด
sectionNo: 4
content: ข้อ ๔ บุคคลที่จะฝากเงินไว้กับธนาคารออมสินได้ คือ (๑) บุคคลธรรมดาที่มีอายุตั้งแต่เจ็ดปีขึ้นไป (๒) นิติบุคคล
sectionNo: 5
content: ข้อ ๕ การฝากเงินกับธนาคารออมสิน มีสองประเภท คือ (๑) การฝากเผื่อเรียก (๒) การฝากประจำที่มีกำหนดระยะเวลา กำหนดระยะเวลาสำหรับการฝากเงินตาม (๒) ให้คณะกรรมการธนาคารออมสินกำหนดด้วยความเห็นชอบของรัฐมนตรีว่าการกระทรวงการคลัง โดยประกาศในราชกิจจานุเบกษา และจะกำหนดให้มีประเภทหนึ่งหรือหลายประเภทก็ได้
sectionNo: 6
content: ข้อ ๖ การกำหนดวงเงินฝาก ให้เป็นไปดังนี้ (๑) การฝากเผื่อเรียก ต้องฝากครั้งละไม่ต่ำกว่าหนึ่งบาท (๒) การฝากประจำที่มีกำหนดระยะเวลา มีวงเงินฝากตามที่คณะกรรมการธนาคารออมสินกำหนดด้วยความเห็นชอบของรัฐมนตรีว่าการกระทรวงการคลังโดยประกาศในราชกิจจานุเบกษา
sectionNo: 7
content: ข้อ ๗ การฝากเงินกับธนาคารออมสิน ผู้ฝากต้องฝากด้วย (๑) เงินสดซึ่งเป็นเหรียญกษาปณ์ หรือธนบัตรไทยที่ใช้ชำระหนี้ได้ตามกฎหมาย (๒) เช็ค ตั๋วแลกเงิน หรือตราสารเปลี่ยนมืออื่นตามที่ธนาคารออมสินกำหนด ในกรณีตาม (๒) การฝากเงินจะสมบูรณ์ต่อเมื่อธนาคารออมสินเรียกเก็บเงินตามตราสารดังกล่าวได้แล้ว
sectionNo: 8
content: ข้อ ๘ การฝากเงินกับธนาคารออมสิน ผู้ฝากต้องยื่นคำขอตามแบบพิมพ์ที่ธนาคารออมสินกำหนด ณ สำนักงานธนาคารออมสิน และต้องปฏิบัติ ดังนี้ (๑) สำหรับบุคคลธรรมดาตามข้อ ๔ (๑) ในการฝากเงินครั้งแรก ให้บุคคลนั้นฝากด้วยตนเอง ในการฝากครั้งต่อไป จะให้บุคคลอื่นฝากแทนก็ได้ (๒) สำหรับนิติบุคคลตามข้อ ๔ (๒)
sectionNo: 8
content: ในการฝากเงินครั้งแรก ให้ผู้แทนของนิติบุคคลฝากด้วยตนเองพร้อมด้วยหลักฐานตามที่ธนาคารออมสินกำหนด ในการฝากครั้งต่อไปจะให้บุคคลอื่นฝากแทนก็ได้
sectionNo: 9
content: ข้อ ๙ ในการรับฝากเงินครั้งแรกให้ธนาคารออมสินออกสมุดคู่บัญชีให้ผู้ฝากยึดถือไว้เป็นสำคัญ ระบุชื่อผู้ฝาก ชื่อสำนักงานธนาคารออมสิน จำนวนเงินฝาก และให้ผู้ฝากให้ตัวอย่างลายมือชื่อหรือตัวอย่างลายพิมพ์นิ้วมือไว้ ณ สำนักงานธนาคารออมสินที่มาขอฝากตามวิธีการที่ธนาคารออมสินกำหนด
sectionNo: 9
content: ในกรณีที่เป็นการฝากเพื่อประโยชน์ของผู้เยาว์ ให้ผู้ฝากระบุชื่อผู้เยาว์ วัน เดือน ปีเกิด และวัน เดือน ปีที่ผู้เยาว์อายุครบยี่สิบปีไว้ด้วย ให้ธนาคารออมสินจัดให้มีเอกสารคู่บัญชีขึ้นฉบับหนึ่งมีรายการและเงินคงเหลือตรงกันกับสมุดคู่บัญชี เก็บรักษาไว้ ณ สำนักงานธนาคารออมสินที่รับฝากเงินนั้น
sectionNo: 9
content: ให้พนักงานลงลายมือชื่อย่อกำกับรายการฝากหรือถอนเงินแต่ละรายการที่บันทึกลงในสมุดคู่บัญชีและในเอกสารคู่บัญชี
sectionNo: 10
content: ข้อ ๑๐ ธนาคารออมสินจะไม่เรียกเก็บค่าสมุดคู่บัญชีที่ออกให้ผู้ฝากครั้งแรกหรือที่ออกต่อให้เมื่อสมุดคู่บัญชีเล่มก่อนได้ใช้เต็ม แต่ในกรณีที่สมุดคู่บัญชีนั้นชำรุดหรือสูญหายให้ธนาคารออมสินเรียกเก็บค่าสมุดคู่บัญชีใหม่ตามอัตราที่ธนาคารออมสินประกาศกำหนดด้วยความเห็นชอบของคณะกรรมการธนาคารออมสิน
sectionNo: 11
content: ข้อ ๑๑ ในกรณีการฝากเงินครั้งต่อไปในบัญชีเดิม ให้ยื่นคำขอตามแบบพิมพ์ที่ธนาคารออมสินกำหนดพร้อมด้วยสมุดคู่บัญชี และให้พนักงานบันทึกรายการลงในสมุดคู่บัญชีและเอกสารคู่บัญชี ตามวิธีที่กำหนดไว้ในข้อ ๙ แล้วคืนสมุดคู่บัญชีให้ผู้ฝากหรือผู้ฝากแทนไป การฝากเงินตามวรรคหนึ่ง ผู้ฝากจะกระทำ ณ
sectionNo: 11
content: สำนักงานธนาคารออมสินแห่งใดก็ได้ แต่ทั้งนี้ ต้องเป็นไปตามหลักเกณฑ์ที่ธนาคารออมสินกำหนด
sectionNo: 12
content: ข้อ ๑๒ การถอนเงินฝากเผื่อเรียก ผู้ฝากจะต้องถอนครั้งละไม่ต่ำกว่าหนึ่งบาท การถอนเงินฝากประจำที่มีกำหนดระยะเวลา ผู้ฝากจะถอนเงินครั้งละเท่าใดก็ได้ แต่เมื่อถอนแล้วจะต้องมียอดเงินคงเหลืออยู่ในบัญชีไม่ต่ำกว่าวงเงินฝากแต่ละประเภทที่กำหนดไว้ในประกาศของธนาคารออมสิน
sectionNo: 13
content: ข้อ ๑๓ การถอนเงินฝากที่ฝากไว้เพื่อประโยชน์ของผู้เยาว์ ให้ผู้ฝากถอนได้เฉพาะเพื่อประโยชน์ของผู้เยาว์ และในระหว่างที่ผู้เยาว์ยังไม่บรรลุนิติภาวะเท่านั้น
sectionNo: 14
content: ข้อ ๑๔ ในกรณีการฝากเงินเพื่อประโยชน์ของผู้เยาว์ เมื่อผู้เยาว์บรรลุนิติภาวะโดยมีอายุครบยี่สิบปีบริบูรณ์ตามหลักฐานที่ผู้ฝากได้แจ้งไว้หรือโดยการสมรส และมาติดต่อธนาคารออมสิน ให้ธนาคารออมสินเปลี่ยนบัญชีเงินฝากเป็นของผู้เยาว์นั้น ทั้งนี้ ตามหลักเกณฑ์ที่ธนาคารออมสินกำหนด
sectionNo: 15
content: ข้อ ๑๕ ในการถอนเงินฝาก ให้ผู้ฝากยื่นคำขอตามแบบพิมพ์ที่ธนาคารออมสินกำหนดพร้อมด้วยสมุดคู่บัญชี ณ สำนักงานธนาคารออมสินที่เปิดบัญชีไว้ ในกรณีที่ผู้ฝากให้ผู้อื่นถอนเงินแทน ผู้ฝากจะต้องลงลายมือชื่อมอบฉันทะตามแบบพิมพ์ที่ธนาคารออมสินกำหนด ในกรณีที่ผู้ฝากซึ่งได้ให้ตัวอย่างลายมือชื่อไว้ตามข้อ ๙
sectionNo: 15
content: ไม่สามารถลงลายมือชื่อถอนเงินฝากได้ ให้ผู้ฝากพิมพ์ลายนิ้วมือลงไว้ในแบบพิมพ์ที่ธนาคารออมสินกำหนดต่อหน้าพนักงาน โดยมีพยานลงลายมือชื่อรับรองสองคน การถอนเงินฝาก ณ สำนักงานธนาคารออมสินแห่งอื่นนอกจากสำนักงานธนาคารออมสินที่ได้เปิดบัญชีไว้ก็ให้กระทำได้ ทั้งนี้ ตามหลักเกณฑ์ที่ธนาคารออมสินกำหนด
sectionNo: 16
content: ข้อ ๑๖ ในกรณีการฝากประจำ เมื่อครบกำหนดระยะเวลาการฝากและผู้ฝากไม่ถอนเงินต้นตามรายการที่ฝากหรือถอนดอกเบี้ยที่ได้ลงรับแต่ละคราว ให้ถือว่าผู้ฝากตกลงฝากประจำสำหรับเงินต้นหรือดอกเบี้ยนั้นต่อไป
sectionNo: 17
content: ข้อ ๑๗ การคำนวณดอกเบี้ยเงินฝากเผื่อเรียกและเงินฝากประจำ ให้คำนวณตามหลักเกณฑ์ที่ธนาคารออมสินประกาศกำหนดด้วยความเห็นชอบของคณะกรรมการธนาคารออมสิน
sectionNo: 18
content: ข้อ ๑๘ อัตราดอกเบี้ยเงินฝากให้เป็นไปตามที่ธนาคารออมสินประกาศกำหนดด้วยความเห็นชอบของคณะกรรมการธนาคารออมสิน
sectionNo: 19
content: ข้อ ๑๙ (ยกเลิก)
sectionNo: 20
content: ข้อ ๒๐ (ยกเลิก)
sectionNo: 21
content: ข้อ ๒๑ ในกรณีที่ผู้ฝากประสงค์จะโอนบัญชีเงินฝากของตนไปยังสำนักงานธนาคารออมสินแห่งอื่น ให้ยื่นคำขอตามแบบพิมพ์ที่ธนาคารออมสินกำหนด ณ สำนักงานธนาคารออมสินที่ได้เปิดบัญชีเงินฝากไว้ หรือสำนักงานธนาคารออมสินที่ประสงค์จะขอโอนบัญชีเงินฝากไป
sectionNo: 22
content: ข้อ ๒๒ ในกรณีที่ผู้ฝากไม่มาติดต่อขอฝาก ถอน หรือลงรับดอกเบี้ยภายในระยะเวลาที่ธนาคารออมสินประกาศกำหนด ให้ธนาคารออมสินหักค่ารักษาบัญชีจากเงินคงเหลือตามเงื่อนไขและอัตราที่ธนาคารออมสินประกาศกำหนดด้วยความเห็นชอบของคณะกรรมการธนาคารออมสิน
sectionNo: 22
content: บัญชีใดหักค่ารักษาบัญชีจากเงินคงเหลือหมดแล้วให้ธนาคารออมสินปิดบัญชีนั้น
sectionNo: 23
content: ข้อ ๒๓ ในกรณีที่ผู้ฝากประสงค์จะปิดบัญชีเงินฝากของตน ให้ยื่นคำขอตามแบบพิมพ์ที่ธนาคารออมสินกำหนด และให้พนักงานลงรับดอกเบี้ยที่พึงได้รับในสมุดคู่บัญชีและเอกสารคู่บัญชี เมื่อได้หักบัญชีและจ่ายเงินคงเหลือให้แก่ผู้ฝากแล้ว
sectionNo: 23
content: การดำเนินการเกี่ยวกับสมุดคู่บัญชีที่ปิดบัญชีแล้วให้เป็นไปตามหลักเกณฑ์ที่ธนาคารออมสินกำหนด
sectionNo: 24
content: ข้อ ๒๔ ธนาคารออมสินมีอำนาจสั่งปิดบัญชีเงินฝากและงดรับฝากเงินประเภทหนึ่งประเภทใดของผู้ฝากซึ่งฝ่าฝืนข้อบังคับธนาคารออมสินได้ และให้นำความในข้อ ๒๓ มาใช้บังคับโดยอนุโลม
sectionNo: 25
content: ข้อ ๒๕ เงินฝากประจำที่มีกำหนดระยะเวลาหกเดือนซึ่งได้ฝากมาก่อนวันที่กฎกระทรวงนี้ใช้บังคับและเมื่อครบกำหนดระยะเวลาการฝาก ผู้ฝากไม่ถอนเงินต้นตามรายการที่ฝากหรือดอกเบี้ยที่ได้ลงรับแต่ละคราว (๑) ในกรณีที่เงินคงเหลือมีจำนวนต่ำกว่าที่กำหนดไว้ในข้อ ๖ วรรคสอง ให้ถือว่าเงินคงเหลือนั้นเป็นเงินฝากประจำต่อไป (๒)
sectionNo: 25
content: ในกรณีทีเงินคงเหลือมีจำนวนสูงกว่าขั้นต่ำที่กำหนดไว้ในข้อ ๖ วรรคสอง ผู้ฝากซึ่งประสงค์จะแยกเงินฝากให้เป็นหลายรายการโดยแต่ละรายการมีจำนวนเงินฝากไม่ต่ำกว่าที่กำหนดไว้ในข้อ ๖ วรรคสอง ให้ยื่นคำขอ ณ สำนักงานธนาคารออมสินที่ได้เปิดบัญชีไว้ในโอกาสแรกก่อนฝากหรือถอนแต่ต้องกระทำภายในกำหนดระยะเวลาหกเดือน
sectionNo: 25
content: นับตั้งแต่วันที่กฎกระทรวงนี้ใช้บังคับ
sectionNo: 26
content: ข้อ ๒๖ กฎกระทรวงนี้ให้ใช้บังคับตั้งแต่วันที่ ๑ มกราคม พ.ศ. ๒๕๒๐ เป็นต้นไป
content: ให้ไว้ ณ วันที่ ๒๙ ธันวาคม พ.ศ. ๒๕๑๙ สุพัฒน์ สุธาธรรม รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวงออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน ได้ใช้บังคับมานาน ไม่เหมาะสมแก่ภาวะการณ์ในปัจจุบัน สมควรแก้ไขและปรับปรุงให้เหมาะสมยิ่งขึ้น จึงจำเป็นต้องออกกฎกระทรวงนี้
sectionName: กฎกระทรวง ฉบับที่ 35 (พ.ศ. 2525)
content: กฎกระทรวง ฉบับที่ ๓๕ (พ.ศ. ๒๕๒๕) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน
sectionNo: 7
content: ข้อ ๗ กฎกระทรวงนี้ให้ใช้บังคับตั้งแต่วันที่ ๑ กรกฎาคม พ.ศ. ๒๕๒๔ เป็นต้นไป
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากการกำหนดประเภทของการฝากเงินไว้กับธนาคารออมสิน การกำหนดวงเงินฝาก หลักเกณฑ์การถอนเงินฝากประจำ การคำนวณดอกเบี้ยเงินฝากเผื่อเรียกและการคำนวณดอกเบี้ยเงินฝากประจำ ยังไม่เหมาะสม สมควรแก้ไขให้เกิดความคล่องตัว
content: และเพื่ออำนวยประโยชน์ให้แก่ผู้ฝากเงินประเภทฝากประจำให้มากยิ่งขึ้น จึงจำเป็นต้องออกกฎกระทรวงนี้
sectionName: กฎกระทรวง ฉบับที่ 44 (พ.ศ. 2546)
content: กฎกระทรวง ฉบับที่ ๔๔ (พ.ศ. ๒๕๔๖) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากการเรียกเก็บค่าสมุดคู่บัญชีที่ชำรุดหรือสูญหาย การคำนวณดอกเบี้ยเงินฝาก การกำหนดอัตราดอกเบี้ยเงินฝากเผื่อเรียกและอัตราดอกเบี้ยเงินฝากประจำ ตลอดจนการหักค่ารักษาบัญชีกรณีผู้ฝากไม่มาติดต่อขอฝาก ถอน หรือลงรับดอกเบี้ย
content: ตามที่กำหนดไว้ไม่เหมาะสมแก่สภาวการณ์ในปัจจุบัน ทำให้การปฏิบัติงานของธนาคารออมสินขาดความคล่องตัว และเพิ่มภาระค่าใช้จ่ายของธนาคารออมสิน สมควรแก้ไขเพิ่มเติมบทบัญญัติในเรื่องดังกล่าวเพื่อให้ธนาคารออมสินเกิดความคล่องตัวในการปฏิบัติงาน และเพื่อให้ธนาคารออมสินมีรายได้เพิ่มขึ้น
content: รวมทั้งเพื่อลดภาระค่าใช้จ่ายของธนาคารออมสิน จึงจำเป็นต้องออกกฎกระทรวงนี้
sectionName: กฎกระทรวง ฉบับที่ 46 (พ.ศ. 2561)
content: กฎกระทรวง ฉบับที่ ๔๖ (พ.ศ. ๒๕๖๑) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวง ฉบับที่ ๒๙ (พ.ศ. ๒๕๑๙) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน กำหนดวิธีปฏิบัติเกี่ยวกับการรับฝากเงินเพื่อประโยชน์ของผู้เยาว์ การโอนบัญชีเงินฝาก และการปิดบัญชีเงินฝากได้ใช้บังคับมานาน
content: และไม่เหมาะสมกับสภาพการณ์ในปัจจุบัน สมควรปรับปรุงหลักเกณฑ์และวิธีการในเรื่องดังกล่าวเพื่อเพิ่มประสิทธิภาพในการให้บริการของธนาคารออมสิน จึงจำเป็นต้องออกกฎกระทรวงนี้